ananddey/assamese-wiki-corpus huggingface dataset:
ফণী শৰ্মা

ফণী শৰ্মা (; ১৯০৯ – ১৯৭০) আছিল এজন অসমৰ নাট তথা চলচ্চিত্ৰ অভিনেতা, নাট্যকাৰ আৰু পৰিচালক। মঞ্চ অভিনেতা হিচাপে আত্মপ্ৰকাশ কৰি তেখেতে পিছলৈ প্ৰথম অসমীয়া চলচ্চিত্ৰ জয়মতী (১৯৩৫)-ত অভিনয় কৰে। তেখেতে ১৯৪৮ চনত ছিৰাজ আৰু ১৯৫৫ চনত পিয়লী ফুকন বোলছবি পৰিচালনা কৰাৰ লগতে তাত অভিনয় কৰে।

উদ্ধৃতিসমূহ

বিশাল ব্ৰহ্মপুত্ৰই অসমৰ সংস্কৃতি৷ কত নৈ, কত উপনৈ বৈ বৈ যেনেকৈ ব্ৰহ্মপুত্ৰৰ বিশালতা সৃষ্টি কৰিছে, সেইদৰে অসমীয়া কৃষ্টিতো তাৰ বিশালতাৰ কাৰণে বহু উপকৃষ্টিয়ে অৱদান দিছে৷
অসমীয়া কৃষ্টিৰ বিষয়ে ফঁহিয়াই চালে পোৱা যাব যে, ই বৈচিত্ৰ্যৰ মাজত ঐক্যৰ সাক্ষ্যদান দিয়ে৷
ডেৰকুৰি বছৰৰ ওপৰ অসমৰ খ্যাত অখ্যাত প্ৰায় সমুদায় ৰংগমঞ্চত অভিনয় কৰাৰ সুযোগ মোৰ দৰে কোনেও পোৱা নাই৷ তাহানিৰ পৰা এতিয়ালৈকে অসমৰ বহু ৰংগমঞ্চৰ ইতিহাস সৌভাগ্যক্ৰমেই হওক বা দুৰ্ভাগ্যক্ৰমেই কওক, জানো৷

তথ্যসূত্ৰ

বাহ্যিক সংযোগ

শ্ৰেণী:মৃত ব্যক্তি
শ্ৰেণী:অসমৰ ব্যক্তি
শ্ৰেণী:অসমীয়া নাট্যকাৰ
শ্ৰেণী:অভিনয় শিল্পী
গীতালি বৰা

গীতালি বৰা অসমীয়া সাহিত্যৰ এগৰাকী সাহিত্যিক। তেওঁৰ উপন্যাস আৰু গল্প ৰচনা দুয়োটাতে দখল আছে৷ তেওঁ বুদ্ধজায়া,
অন্তৰতম, বাসনাহীনা, এটি জোনাকীৰ কথকতা, সম্ভৱতঃ, অৰ্গল খোলা প্ৰিয়ম্বদা, এপল’ এপল’, নিৰৱধি নৈৰাঞ্জনা আদি উপন্যাস আৰু গল্পপুথি প্ৰকাশ কৰিছে৷

উদ্ধৃতি

অন্তৰতম

আশাবোৰ ইমান ধুনীয়া। ইমান কোমল।পখিলাৰ দৰে।ফুলৰ দৰে।ৰঙা-জিঞা অথবা শিমলু তুলাৰ দৰে।
কিছুমান সপোন, কিছুমান সোঁৱৰণি পাহৰিব পাৰিলে জীৱনটো সহজ হয়। কিন্তু, যিবোৰ স্বপ্ন-স্মৃতিক জোৰ কৰি পাহৰিব খোজা যায় সেইবোৰেই বুকুত নিকপকপীয়াকৈ বাহ বান্ধি লয়।
জীৱন আমৃত্যু এক সংগ্ৰামৰে নাম। যাৰ শক্তি থাকে তেওঁকেই অদৃষ্টই নিৰন্তৰ যুঁজিবলৈ আৰু জয়ী হবলৈ দিয়ে।
কাৰোবাক ক্ষমা কৰাত, ক্ষমা কৰিব পৰাত আশ্চৰ্য এক প্ৰশান্তি থাকে।সেই প্ৰশান্তিৰ অনুভৱ তেওঁৰহে হয়-যি চৰ্তহীন ভাৱে ক্ষমা কৰে।
কেৱল আশাই মানুহক কিমান শক্তিশালী কৰিব পাৰে! কেৱল আশাই মানুহৰ মুখৰ ক্লান্তি আৰু হতাশা মচি কিমান উজ্জ্বল কৰি তুলিব পাৰে!"
কেতিয়াবা কিছুমান কথা বিষ লগা কাঁড়ৰ দৰে চেতনাত সোমাই যায়। কাঁড়পাট টানি উলিয়াই অনাৰ পাছতো বিষখিনি সোঁৱৰণিত লাগি ৰ'ল।
বিশ্বাস বৰ ঠুনুকা।বৰ আলসুৱা।এবাৰ প্ৰতাৰিত হলে, দুবাৰ প্ৰতাৰিত হলে কিছুমান মানুহৰ ক্ষেত্ৰত অবিশ্বাস এক ধৰণৰ অভ্যাস হৈ উঠে আৰু এই অভ্যাসে আন একো সলনি নকৰিলেও নিজক লৈ, নিজৰ একান্ত আপোনজনক লৈ মানুহক প্ৰটেকটিভ কৰি তোলে।
কথা নহয়।এপাট এপাট  শেল। প্ৰিয়াৰ বুকুত ৰক্তক্ষৰণ হৈছিল।
কেতিয়াবা মানুহ এনে কিছুমান কামৰ প্ৰতি আগ্ৰহী হৈ উঠে যিবোৰে মানুহৰ উচ্চাকাংক্ষা পূৰণ নকৰে, প্ৰতিযোগিতাৰ দৌৰত কামত নাহে অথচ মানুহৰ আত্মাক উত্তৰিত কৰি তোলে- মানুহক শান্তি দিয়ে, তৃপ্তি দিয়ে আৰু দিয়ে স্বাৰ্থহীনভাৱে মানুহৰ বাবে কিবা কৰাৰ অমল সুখ।"
সকলো শিশু ভগৱানৰ সন্তান।বিশেষ ভাৱে সক্ষম শিশুবিলাক ভগৱানৰ বিশেষভাবে মৰমৰ সন্তান। ভগৱানে সিহঁতক সেইবোৰ মানুহৰ ওচৰলৈহে পঠায় যি সিহঁতক অতি বেছি মৰম কৰিব পাৰে, যত্ন লব পাৰে।যি সাহসী আৰু শক্তিশালী হয়।
ক্ষমাত এক আচৰিত শক্তি থাকে।ই তোমাৰ ভিতৰখন পৰিষ্কাৰ কৰি ৰাখিব। তোমাক শক্তি দিব।তোমাক পোহৰ দিব, যি পোহৰেৰে তুমি আনকো পোহৰাব পাৰিবা।
কেতিয়াবা কেতিয়াবা এনে একোটা দিন আহে জীৱনলৈ যি আন দিনবোৰতকৈ বেলেগ-কেতিয়াবা এই দিনবোৰে হীৰাৰ দৰে চিকমিকাই উঠি মানুহৰ আত্মাক উদ্বেলিত কৰে আৰু কেতিয়াবা এনে এটি দিন হৈ পৰে আলকতৰাৰ দৰে ক'লা ৰং চেতনাত ঢালি দিয়া।

উৎস

শ্ৰেণী:অসমীয়া সাহিত্যিক
শ্ৰেণী:অসমীয়া নাৰী
শ্ৰেণী:জীৱিত ব্যক্তি
শ্ৰেণী:ভাৰতীয় নাাগৰিক
কুট্টিচাথান থেয়্যাম

কুট্টিচাথান থেয়্যাম যাক সস্তপ্পন থেয়্যাম বুলিও জনা যায়
ভাৰতৰ কেৰেলা ৰাজ্যৰ উত্তৰ অংশত কৰা থেয়্যাম। যিহেতু কুট্টিচাথান থেয়্যামৰ দেৱতা কান্নুৰ জিলাৰ পায়নুৰৰ কলাকট্টু ইল্লামৰ পৰা ব্ৰাহ্মণ পৰিয়ালৰ সৈতে জড়িত, এই থেয়্যামক কলাকট্টু কুট্টিচাথান বুলিও কোৱা হয়।

কিংবদন্তি

শিৱ আৰু পাৰ্বতীৰ পুত্ৰ

যেতিয়া ভগৱান শিৱ আৰু পাৰ্বতীয়ে বল্লুৱন আৰু বল্লুৱতীৰ বেশ ধৰিছিল, তেতিয়া তেওঁলোকৰ কাৰুভাল আৰু কুট্টিচাথান নামৰ দুটা সন্তান জন্ম হৈছিল। ক'লা শৰীৰ আৰু কপালত ফুল আৰু তিনিটা চকুৰে জন্মগ্ৰহণ কৰা কুট্টিচাথানক কালকাট ইলামৰ এজন নিঃসন্তান নামবুদিৰিক দিলে। কেৱল অবৈধ মহিলাৰ পুত্ৰ হিচাপে জন্ম লোৱাৰ বাবেই পুত্ৰই পিতৃৰ আধিপত্যৰ উত্তৰাধিকাৰী হোৱা নাছিল। অৱহেলিত হৈ ডাঙৰ হোৱা শিশুটি অতি দুষ্ট হৈ পৰিল। এবাৰ পানীৰ পিয়াহ লগাত মানুহে পানী নিদিয়াকৈ অপমান কৰিছিল। ক্ৰোধিত কুট্টিচাথানে ম'হ এটাকে বধ কৰি পিয়াহ নিবাৰণৰ বাবে তেজ পান কৰি সেই ঠাই এৰি বাদাকাৰ কুট্টোথ হৈ লোকানৰ্কভু পাইছিল।

ৰূপ

দীঘল আয়তাকাৰ কঁকাল পিন্ধা কুট্টিচাথান থেয়্যামৰ মূৰৰ পোছাক গালৰ দুয়োফালে দুটা কাঠৰ টুকুৰাৰে গঠিত। থেয়্যাম পৰিবেশকে তেওঁলোকৰ চকু দুটা ধাতুৰ টুপিৰে ঢাকি ৰাখে আৰু ইয়াৰ মাজত এটা সৰু ফুটা থাকে চাবলৈ। এই সাজ-পোছাকত ইহঁতৰ পিঠিত ময়ূৰৰ দৰে এক্সটেনচন এটাও থাকে। সামগ্ৰিকভাৱে ৰং ৰঙা।

কুট্টিচাথান আৰু বৌদ্ধ ধৰ্মৰ মাজৰ সম্পৰ্ক

চাথান হৈছে বুদ্ধৰ পালি শব্দৰ মালয়ালম অনুবাদ। ‘কুট্টিচাথান’ শব্দটোৰ আক্ষৰিক অৰ্থ হৈছে ‘শিশু চাথান’। বিশ্বাস কৰা হয় যে আদিম বৌদ্ধ মন্দিৰসমূহ দখল কৰা হিন্দুসকলে হয়তো তাত থকা বহুতো বৌদ্ধ ৰীতি-নীতিৰ অন্তৰ্ভুক্তি কৰিছিল।

তথ্য সংগ্ৰহ

বাহ্যিক সংযোগ

শ্ৰেণী:কিংবদন্তি
শ্ৰেণী:লোককথা
শ্ৰেণী:লোক-সংস্কৃতি
ইউৰেনি নোশিকা

ইউৰেনি নোশিকা গুণশেখৰা (জন্ম: ২৯ জানুৱাৰী ১৯৮৪) এগৰাকী শ্ৰীলংকান চলচ্চিত্ৰ আৰু টেলিভিছনৰ অভিনেত্ৰীৰ লগতে এগৰাকী গায়িকা আৰু সংবাদ মাধ্যমৰ ব্যক্তিত্ব। মিছ ৱৰ্ল্ড প্ৰতিযোগিতাৰ বাবে মিছ শ্ৰীলংকা খিতাপ জয় কৰি নোশিকাৰ কেৰিয়াৰ আৰম্ভ হৈছিল আৰু টেলিভিছন তথা চলচ্চিত্ৰ জগতত প্ৰৱেশ কৰাৰ পূৰ্বে তেওঁ বিজ্ঞাপন জগতত কাম কৰিছিল।

প্ৰাৰম্ভিক জীৱন

নোশিকাৰ জন্ম হৈছিল শ্ৰীলংকাৰ বৰেল্লাত। তেওঁ পৰিয়ালৰ একমাত্ৰ সন্তান আছিল। খ্ৰীষ্টান ধৰ্মৰ মাজত ডাঙৰ-দীঘল হোৱা নোশিকা কলম্বোৰ মেথডিষ্ট কলেজত অধ্যয়ন কৰিছিল। তেওঁ আইনৰ কেৰিয়াৰ অনুসৰণ কৰিবলৈ অৰ্হতা অৰ্জন কৰি আছিল যদিও অভিনয়ৰ প্ৰতি থকা দায়বদ্ধতাৰ বাবে বৰ্তমান সেইটো স্থগিত ৰাখিছে।

কেৰিয়াৰ

ইউৰেনি নোশিকা কেৰিয়াৰৰ আৰম্ভণিতে ডাইলগ এক্সিয়াটাত কল চেণ্টাৰ অপাৰেটৰ হিচাপে কাম কৰিছিল। নোশিকা ২০০৬ চনত দেৰাণা টিভিৰ দ্বাৰা আয়োজিত "মডেলছ অফ দ্য নিউ জেনেৰেচন" প্ৰতিযোগিতাত বিজয়ী হৈছিল আৰু পৰ্যটন বিশ্ব প্ৰতিযোগিতাত শ্ৰীলংকাক প্ৰতিনিধিত্ব কৰিছিল। অভিনয় আৰু সংগীতৰ প্ৰতি থকা তেওঁৰ সম্ভাৱনা স্পষ্ট আছিল আৰু তেওঁ আইনৰ কেৰিয়াৰ বাদ দি এই ক্ষেত্ৰত আগবাঢ়িবলৈ সিদ্ধান্ত লয়। কোকা-কোলা আৰু নেচলেৰ দৰে বহুতো টেলিভিছন বিজ্ঞাপনত অভিনয় কৰাৰ পিছত তেওঁক কিন্দুৰাংগনা নামৰ টেলিড্ৰামাত অভিনয় কৰিবলৈ নিৰ্বাচিত কৰা হয়। এইখন আছিল হিন্দী টেলিভিছন ধাৰাবাহিক কচম চেৰ শ্ৰীলংকান ৰূপান্তৰ। এইটো ভাৰতৰ বালাজী টেলিফিল্মছ আৰু শ্ৰীলংকাৰ মহাৰাজা সংস্থাৰ এক যৌথ উদ্যোগ আছিল।

পৰৱৰ্তী সময়ত তেওঁ কিন্দুৰাংগনা, চন্দা চাক্কি, অৰোৰা, চিহিনা চিণ্ড্ৰেলা, অয়াল আৰু পিংগলাদানৌৱাৰ দৰে বহুতো টেলিভিছন ধাৰাবাহিকত অভিনয় কৰিছে। নোশিকা ২০০৯ চনত চলচ্চিত্ৰ জগতত প্ৰৱেশ কৰে আৰু নিনো লাইভ বোলছবিৰ অন্যতম মুখ্য চৰিত্ৰত অভিনয়ৰ সুযোগ পায়। এই ছবিখনে সমালোচকৰ প্ৰশংসা লাভ কৰাৰ লগতে ব্যৱসায়িকভাৱেও সফল হয়। ইয়াৰ উপৰিও তেওঁ ৰাইগাম টেলিছত শ্ৰেষ্ঠ সহ-অভিনেত্ৰীৰ বঁটাও লাভ কৰে।

২০১৫ চনত তেওঁ চাৰী পোটৰ জৰিয়তে সংগীত জগতত প্ৰৱেশ কৰে আৰু ২০১৭ চনত তেওঁৰ দ্বিতীয়টো গীত চিইং গাম (ৱাগে কল্লো) মুক্তি দিয়ে। ইয়াৰ উপৰিও তেওঁ ৰাছ বোলছবিত অতিথি শিল্পী হিচাপে অভিনয় কৰিছিল আৰু কাচুন পথিৰানাৰ প্ৰথম ছবি নাইট ৰাইডাৰত মুখ্য চৰিত্ৰত অভিনয় কৰিছিল।

তথ্যসূত্ৰ

বাহ্যিক সংযোগ

Yureni Noshika official website (English)
විශ්වය මට හොඳම දේ දෙනවා

শ্ৰেণী:শ্ৰীলংকাৰ অভিনেত্ৰী
শ্ৰেণী:গায়িকা
পাতাল ভৈৰৱী (গ্ৰন্থ)

পাতাল ভৈৰৱী হৈছে লক্ষ্মীনন্দন বৰা ৰচিত উপন্যাস।১৯৮৮ চনত উপন্যাসখনে সাহিত্য অকাডেমি বঁটা লাভ কৰে।

উদ্ধৃতিসমূহ

খাটি খোৱা মানুহে সংসাৰ ধৰ্ম পালন কৰিবই লাগিব। বংশবৃদ্ধিৰ কাৰণেই জগতত সকলো আয়োজন।তাকেই যদি কৰা নহয়,তেনেহলে ভৱিষ্যতৰ বাবে ভবাৰনো কি কাৰণ থাকিব পাৰে?
এই আখৰকেইটা আৰু এই ইউনিফৰ্মটোৱে মোক বৰ তুচ্ছ কৰি পেলাইছে,নিজৰ ইচ্ছা অনিচ্ছাক শাসন কৰিছে। মই যেন মুকুন্দ নহয় এটা চাকৰিয়াল,এয়ে মোৰ পৰিচয়।এইটোৱেইহে মোক বেথা দিছে।নিজক যেন মই হেৰুৱাই পেলাইছোঁ।
মতা-তিৰোতাৰ বয়সৰ অমিল বৰ আউল লগা বস্তু।
ভাল গিয়ান নেপালে মানুহ সুখী হ'ব নোৱাৰে।সেইবাবেই কোনোটো মানুহ মদৰ ৰাগীত মছগুল।ৰাগীয়ে এৰিলেই সি বিমৰিষ।
আজিকালিৰ মানুহৰ মনৰ লেকাম সোলোক-ঢোলোক হৈছে।জীৱনটো আকৌ নেপাম বুলি সন্দেহ হৈছে। কিছুমানৰ আকৌ হতাশা। কিছুমানৰ আকৌ টনা-আজোৰা। কিছুমানে খুব খাটে বাবেও নিচা খায়।মানুহৰ মনৰ এই দুৰ্বলতাখিনিৰ পৰাই জীপ খাই চব ঠাইতে নিচাই আকৌ ভালকৈয়ে খোপনি লৈছে।
চোৰাং বেপাৰীবোৰে অৰ্থনীতিৰ তত্ত্ব,সমাজ আৰু কৃষ্টি সংস্কৃতিৰ কথা নেজানিব পাৰে।সিহঁতক নেতাসকলে ফুচুলুওৱা বৰ টান।কাৰণ সিহঁত হ'ল যুগৰ জটিলতাৰ সৃষ্টি আৰু সিহঁতে এটা কথা বুদ্ধিজীৱীসকলতকৈ ভালকৈ জানে যে মানুহৰ প্ৰকৃতি আৰু প্ৰবৃত্তিৰ আদি কালৰে পৰা বিশেষ পৰিৱৰ্তন হোৱা নাই।

উৎস

শ্ৰেণী:সাহিত্য অকাডেমী বঁটা বিজয়ী গ্ৰন্থ
ৰ'জেলি অ'কাম্প'-ফ্ৰিডমেন

ৰ'জেলি অ'কাম্প'-ফ্ৰিডমেন (২৩ নৱেম্বৰ ১৯৩৭ – ৪ ছেপ্টেম্বৰ ২০০৫) এগৰাকী ফিলিপিনো-আমেৰিকান অণুজীৱবিজ্ঞানী আৰু উদ্ভিদবিজ্ঞানী আছিল। তেওঁ ছায়ান'বেক্টেৰিয়া আৰু চৰম পৰিবেশত বাস কৰা জীৱ(extremophiles)ৰ অধ্যয়নত বিশেষ অৱদান আগবঢ়াইছিল। তেওঁৰ গৱেষণাক মংগল গ্ৰহৰ পৰিবৰ্তন (terraforming) সম্পৰ্কীয় অধ্যয়নত উল্লেখ কৰা হৈছে।

জীৱন আৰু কৰ্মজীৱন

ৰ'জেলি অ'কাম্প'ৰ জন্ম হৈছিল ১৯৩৭ চনৰ ২৩ নৱেম্বৰ তাৰিখে ফিলিপাইনৰ মেনিলাত এলিছিঅ' আৰু জেনেৰ'ছা অ'কাম্প'ৰ ঘৰত। ১৯৬৮ চনত, তেওঁ ফ্ল'ৰিডা ষ্টেট বিশ্ববিদ্যালয়ত ড° ইম্ৰে ফ্ৰিডমেনৰ সৈতে যোগদান কৰে আৰু ১৯৭৩ চনত পিএইচ.ডি. ডিগ্ৰী লাভ কৰে। ১৯৭৪ চনত, তেওঁ ফ্ৰিডমেনৰ সৈতে বিবাহ বন্ধনত আবদ্ধ হয়। ১৯৮৭ চনত, তেওঁ টেলাহাছিৰ ফ্ল'ৰিডা এ এণ্ড এম বিশ্ববিদ্যালয়ত প্ৰফেছৰ হিচাপে নিযুক্ত হয়, আৰু গ্ৰীষ্মকালত ফ্ল'ৰিডা ষ্টেট বিশ্ববিদ্যালয়ত ফ্ৰিডমেনৰ সৈতে গৱেষণাত নিয়োজিত থাকে। তেওঁ তেওঁৰ জীৱনৰ শেষৰ ভাগত ছেটি(SETI) ইনষ্টিটিউটৰ বৈজ্ঞানিক পৰামৰ্শদাতা হিচাপে কাৰ্যনিৰ্বাহ কৰিছিল।

তেওঁ আৰু তেওঁৰ স্বামীয়ে একেলগে সাগৰীয় শেলাই আৰু অন্যান্য অণুজীৱৰ অধ্যয়নৰ বাবে বিশ্বজুৰি ভ্ৰমণ কৰিছিল। ১৯৭০ চনৰ মাজভাগত, তেওঁলোকে এণ্টাৰ্কটিকাৰ ড্ৰাই ভেলী অঞ্চলৰ ৰ'ছ মৰুভূমিত গৱেষণা কৰিছিল, য'ত পৰ্বতমালাসমূহ জীৱনহীন বুলি ধৰা হৈছিল। এই ঠাইসমূহ শীতল আৰু শুষ্ক আছিল আৰু বেছিভাগ অঞ্চল আছিল বৰফহীন‌‌। তেওঁলোকে বীকন বালুকাশিলাত কল'নাইজ কৰা ক্ৰিপ্ট'এণ্ড'লিথ নামৰ অণুজীৱ আৱিষ্কাৰ কৰিছিল, যিবোৰে ঠাণ্ডা সহ্য কৰি গ্ৰীষ্মকালত পুনৰ জলীয়ভূত হৈ আলোক সংশ্লেষণ কৰিব পাৰে। লেব'ৰেটৰিত সফলতাৰে ইহঁতক উৎপাদন কৰোৱাৰ পিছত, তেওঁলোকে ১৯৭৬ চনৰ ২৪ ছেপ্টেম্বৰত এই আৱিষ্কাৰ সম্পৰ্কে এটা প্ৰবন্ধ লিখে। এই কামটো নাছা আৰু ৱাল্টাৰ ক্ৰ'নকাইটে মংগল গ্ৰহত জীৱনৰ সম্ভাৱনাৰ আধাৰ হিচাপে উল্লেখ কৰিছিল, কাৰণ মংগলৰ পৰিৱেশো একে ধৰণৰ।

এণ্টাৰ্কটিকাৰ ডাৰৱিন পৰ্বতমালাৰ ফ্ৰিডমেন শৃংগ তেওঁৰ নামত নামকৰণ কৰা হৈছে,কাৰণ তেওঁ ইয়াৰ বীকন বালুকাশিলাত এণ্ড'লিথিক অণুজীৱ সহ-আৱিষ্কাৰ কৰিছিল। ৰাষ্ট্ৰীয় বিজ্ঞান প্ৰতিষ্ঠানে ১৯৮১ চনত তেওঁক এণ্টাৰ্কটিকা সেৱা পদক প্ৰদান কৰে।

তেওঁৰ জীৱনকালত, তেওঁ বিশ্বজুৰি চৰম পৰিবেশৰ পৰা ১,০০০ ৰো অধিক প্ৰকাৰৰ অণুজীৱ সংগ্ৰহ কৰিছিল। ৰ'জেলি অ'কাম্প'-ফ্ৰিডমেনৰ মৃত্যু ২০০৫ চনৰ ৪ ছেপ্টেম্বৰত পাৰ্কিনচন ৰোগত কিৰ্কলেণ্ড, ৱাছিংটনত হৈছিল।

তথ্যসূত্ৰ

শ্ৰেণী:বিশ্বৰ মহিলা উদ্ভিদ বিজ্ঞানী
শ্ৰেণী:বিশ্বৰ মহিলা অণুজীৱবিজ্ঞানী
শ্ৰেণী:কুৰি শতিকাৰ আমেৰিকান মহিলা বিজ্ঞানী
শ্ৰেণী:কুৰি শতিকাৰ মহিলা বিজ্ঞানী
শ্ৰেণী:একৈশ শতিকাৰ মহিলা বিজ্ঞানী
শ্ৰেণী:একৈশ শতিকাৰ আমেৰিকান মহিলা বিজ্ঞানী
শ্ৰেণী:১৯৩৭ চনত জন্মা ব্যক্তি
শ্ৰেণী:২০০৫ত মৃত্যু হোৱা ব্যক্তি
ৰাধাষ্টমী

ৰাধাষ্টমী কৃষ্ণ দেৱতাৰ প্ৰধান সংগী ৰাধা দেৱীৰ জন্ম জয়ন্তী উপলক্ষে হিন্দু ধৰ্মীয় দিৱস। ভাদ মাহৰ (আগষ্ট - ছেপ্টেম্বৰ) শুক্লপক্ষৰ অষ্টম দিনত (অষ্টমী তিথিত) তেওঁৰ জন্মস্থান বৰসনা আৰু সমগ্ৰ ব্ৰজ অঞ্চলত পালন কৰা হয়। কৃষ্ণ জন্মাষ্টমীৰ পোন্ধৰ দিনৰ পিছত ৰাধাষ্টমী পৰে। ৰাধা অষ্টমী উৎসৱ উদযাপনৰ পৰা অনুমান কৰিব পাৰি যে, দেৱী ৰাধা মানুহৰ সামাজিক জীৱনত পৰিচালিত হোৱা সাংস্কৃতিক-ধৰ্মীয় বিশ্বাস ব্যৱস্থাৰ এক উল্লেখযোগ্য দিশ৷

ইতিহাস

সংস্কৃত শাস্ত্ৰ পদ্ম পুৰাণৰ ৭ নং অধ্যায়ত ৰাধা-অষ্টমী উৎসৱৰ লগত জড়িত বিশদ তথ্য আৰু ৰীতি-নীতিৰ বিষয়ে উল্লেখ কৰা আছে৷ স্কন্দ পুৰাণৰ বিষ্ণু খণ্ডত ঈশ্বৰ কৃষ্ণৰ ১৬,০০০ গোপী আছিল বুলি উল্লেখ আছে যাৰ ভিতৰত দেৱী ৰাধা আছিল সকলোতকৈ মুখ্য৷ ৰজা বৃষভানু আৰু তেওঁৰ পত্নী কীৰ্তিদাই দেৱী ৰাধাক পুখুৰীৰ সোণৰ পদুম ফুলৰ মাজত পাইছিল। লোককথা অনুসৰি, ৰাধাই জন্মিয়ে জগতখন চাবলৈ চকু মেলিব পৰা নাছিল, যেতিয়ালৈকে কৃষ্ণ নিজেই তেওঁৰ সম্মুখত আবিৰ্ভাৱ হোৱা নাছিল।

উদযাপন

ৰাধা বল্লভ সম্প্ৰদায়, গৌড়ীয় বৈষ্ণৱ ধৰ্ম, নিম্বৰক সম্প্ৰদায়, পূষ্ঠিমাৰ্গ আৰু হৰিদাসী সম্প্ৰদায়ৰ পৰম্পৰাৰ লগত জড়িত বিভিন্ন মন্দিৰত ৰাধা-অষ্টমী পালন কৰা হয়৷ ৰাধা বল্লভ মন্দিৰ, বৃন্দাবন আৰু সেৱা কুঞ্জত এই উৎসৱৰ ন দিনলৈকে উদযাপন চলি থাকে। অনুষ্ঠানত ৰাধা আৰু কৃষ্ণৰ শোভাযাত্ৰাৰ আয়োজন, খাদ্য আৰু কাপোৰ বিতৰণ, সংগীত আৰু নৃত্য আদিৰ ব্যৱস্থা কৰা হয়৷

ব্ৰজ ধামত ৰাধাঅষ্টমী আনুষ্ঠানিকভাৱে পালন কৰা হয়। ৰাধাষ্টমীৰ দিনা ৰাধা কৃষ্ণৰ মূৰ্তিক পৰম্পৰাগতভাৱে সম্পূৰ্ণ ফুল আৰু অলংকৃত সাজ-পোছাক পৰিধান কৰোৱা হয়। ইয়াৰ উপৰিও ৰাধাঅষ্টমী একমাত্ৰ দিন, যিদিনা ভক্তসকলে ৰাধাৰ ভৰিৰ দৰ্শন (দৃষ্টি) লাভ কৰিব পাৰে। বাকী সকলো দিনতে ৰাধাৰ পদযুগল ঢাকি থোৱা থাকে৷ ৰাধাঅষ্টমীৰ আৰম্ভণি হয় পৰম্পৰাগত স্নানেৰে। ঘৰত আৰু মন্দিৰত দেৱী ৰাধাৰ মূৰ্তিক স্নান কৰাই পঞ্চামৃত যচা হয় - গাখীৰ, ঘিউ, মৌ, চেনি আৰু দৈৰ পাঁচটা ভিন্ন খাদ্যমিশ্ৰণৰ সংমিশ্ৰণ আৰু তাৰ পিছত তেওঁক নতুন সাজ-পোছাক পৰিধান কৰা হয়। তাৰ পিছত তেওঁক ভোগ' (খাদ্য) আগবঢ়োৱা হয়। এই দিনটোত ভক্তসকলে ভক্তিমূলক গীত গাই দম্পতী ৰাধা কৃষ্ণ আৰু তেওঁলোকৰ গুণ লীলাৰ প্ৰশংসা কৰে। শেষত, এই দিনটো উদযাপনৰ বাবে প্ৰসাদ হিচাপে খাদ্য পৰিবেশন কৰা হয়।

ৰাধাঅষ্টমী বিশেষভাৱে হিমাচল প্ৰদেশৰ চৰকাৰী পৃষ্ঠপোষকতাত হোৱা মণিমহেশ হ্ৰদৰ পবিত্ৰ তীৰ্থযাত্ৰাৰ বাবে গুৰুত্বপূৰ্ণ, যাক মণিমহেশ যাত্ৰা বোলা হয়৷ এই যাত্ৰাত "পৱিত্ৰ ছৰি"(তীৰ্থযাত্ৰীসকলে কান্ধত কঢ়িয়াই নিয়া পৱিত্ৰ লাঠি) খালী ভৰিৰে ঈশ্বৰ শিৱৰ গীত গাই আৰু নাচি তীৰ্থযাত্ৰীসকলে হাডছৰৰ নিকটতম পথৰ পৰা মণিমাহেশ হ্ৰদলৈকে ১৪ কিলোমিটাৰ (৮.৭ মাইল) দূৰত্বৰ এই যাত্ৰা আৰম্ভ কৰে।
কৃষ্ণ জন্মাষ্টমীৰ পৰা আৰম্ভ হোৱা মণিমহেশ যাত্ৰা, পোন্ধৰ দিনৰ পিছত ৰাধাঅষ্টমীত শেষ হয়৷

তথ্য সূত্ৰ

শ্ৰেণী:হিন্দু ধৰ্ম
শ্ৰেণী: হিন্দু ধৰ্মীয় উৎসৱ
শ্ৰেণী: ভাৰত
ভুৱন সোম

ভুৱন সোম ১৯৬৯ চনত মুক্তিপ্ৰাপ্ত হিন্দী ভাষাৰ এখন ড্ৰামা চলচ্চিত্ৰ। পৰিচালক মৃণাল সেন। মূল ভূমিকাত অভিনয় কৰিছে উৎপল দত্ত আৰু সুহাসিনী মুলেই। বনফুল ছদ্মনামেৰে জনাজাত বলাই চান্দ মুখোপাধ্যায় ৰচিত বঙালী চুটিগল্পৰ আধাৰত ছবিখন নিৰ্মাণ কৰা হৈছে।
এইখন সুহাসিনী মুলেৰ প্ৰথম ছবি। নেপথ্য কণ্ঠ দিছিল অমিতাভ বচ্চনে।

কাহিনীৰ সাৰাংশ

বিপত্নীক আৰু সমৰ্পিতপ্ৰাণ অসামৰিক সেৱাৰ বিষয়া ভুৱন সোম ভাৰতীয় ৰেলৱেৰ এজন কঠোৰ, আপোচহীন "ডাঙৰ বিষয়া।" নীতি-নিয়মৰ ক্ষেত্ৰত ইমানে কঠোৰ আছিল যে তেওঁ নিজৰ পুত্ৰকে চাকৰিৰ পৰা বৰ্খাস্ত কৰিছিল। তেওঁৰ ওচৰলৈ টিকট পৰীক্ষক এজনৰ দুৰ্নীতিৰ অভিযোগ আহিছিল। ইতিমধ্যে অভিযোগৰ অনুসন্ধান চলাই ৰিপোৰ্ট আদি তৈয়াৰ কৰাও হৈছিল। পিছে শাস্তিমূলক ব্যৱস্থা গ্ৰহণ কৰাৰ পূৰ্বে সোমে কেইদিনমানৰ ছুটি লৈ চিকাৰৰ উদ্দেশ্যে গুজৰাটলৈ যাত্ৰা কৰে।

তাত তেওঁৰ সাক্ষাৎ হয় গৌৰী নামৰ এজনী কম বয়সীয়া ছোৱালীৰ সৈতে। গৌৰী তেওঁৰ তদাৰকৰ দায়িত্বত আছিল আৰু তেনেই অপটু চিকাৰী সোমক তাই চিকাৰৰ ক্ষেত্ৰত সহায় কৰিছিল। প্ৰাণচঞ্চল গৌৰীৰ সান্নিধ্যত তেওঁ লাহেলাহে কঠোৰ আৰু বয়সীয়া ব্যক্তিৰ মানসিকতাৰ পৰা মুকলি হ’বলৈ আৰম্ভ কৰে। প্ৰসংগক্ৰমে সোমে জানিব পাৰিলে যে গৌৰী সেই দুৰ্নীতিৰ অভিযোগত অভিযুক্ত টিকট পৰীক্ষকজনৰ বাকদত্তা।

চিকাৰৰ ছুটিৰ সমাপ্তিৰ পিছত ভুৱন সোম পুনৰ নিজৰ কাৰ্যালয়লৈ উভতি আহে। এইবাৰ তেওঁ এজন বেছ ৰঙিয়াল মানুহ। পূৰ্বৰ সেই কঠোৰ, নীতি-সৰ্বস্ব মানুহজনৰ অকণো চিন-মোকাম নাই। টিকট পৰীক্ষকজনকো সাধাৰণ সকিয়নী এটা দি পূৰ্বৰ সকলো অভিযোগৰ পৰা মুক্ত কৰি দিয়ে।

অভিনয় শিল্পী

উৎপল দত্ত (ভুৱন সোম)
সুহাসিনী মুলে (গৌৰী)
শেখৰ চেতাৰ্জী
সাধু মেহেৰ
পুণ্য দাস
ৰোচক পণ্ডিত

বঁটা

১৯৬৯ চনৰ ১৭তম ৰাষ্ট্ৰীয় চলচ্চিত্ৰ বঁটাত ভুৱন সোমে তিনিটাকৈ পুৰস্কাৰ বুটলিবলৈ সক্ষম হৈছিল।
শ্ৰেষ্ঠ ৰাষ্ট্ৰীয় পূৰ্ণদৈৰ্ঘ্য ছবিৰ 'ৰাষ্ট্ৰপতিৰ সোণৰ পদক'।
শ্ৰেষ্ঠ অভিনেতাৰ ভাৰত পুৰস্কাৰ: উৎপল দত্ত।
শ্ৰেষ্ঠ পৰিচালক: মৃণাল সেন।

তথ্যসূত্ৰ

বাহ্যিক সংযোগ

ইউটিৱত ভুৱন সোম

শ্ৰেণী:হিন্দী চলচ্চিত্ৰ
শ্ৰেণী:শ্ৰেষ্ঠ পূৰ্ণদৈৰ্ঘ্য ছবিৰ ৰাষ্ট্ৰীয় চলচ্চিত্ৰ বঁটা বিজয়ী
উচ্চাকাংক্ষা

উচ্চাকাংক্ষা হৈছে অসমীয়া সাহিত্যিক, সাংবাদিক, সমালোচক, কবি, গল্পকাৰ হোমেন বৰগোহাঞিৰ এখন প্ৰবন্ধ সংকলন। এই উচ্চাকাংক্ষা প্ৰবন্ধ সংকলনখন ১৯৯৯ চনৰ নৱেম্বৰ মাহত প্ৰথম প্ৰকাশ কৰে ষ্টুডেণ্টচ্ ষ্ট’ৰচ্‌ প্ৰকাশনে।

বিৱৰণ

গ্ৰন্থখন ১১টা পাঠত ভাগ কৰি লেখকে প্ৰথম পাঠত এখন গাঁৱৰ মজলীয়া বিদ্যালয়ৰ ন-দহ বছৰীয়া এজন ষষ্ঠ শ্ৰেণীৰ ছাত্ৰৰ পৰাই আৰম্ভ কৰিছে য’ত তেওঁৰ স্কুলীয়া দিনত হোৱা অভিজ্ঞতা আলোচনা কৰিছে। দ্বিতীয় পাঠটোত মজলীয়া বিদ্যালয়ৰ সাহিত্য বিষয়ৰ শিক্ষকজনে 'উচ্চাকাংক্ষা'ৰ অৰ্থ খুব সহজ-সৰল ভাষাৰে শিকায়।

লেখকৰ চমু পৰিচয়

অসমৰ এগৰাকী প্ৰখ্যাত সাহিত্যিক, সাংবাদিক, সমালোচক, কবি আৰু গল্পকাৰ। ১৯৭৮ চনত পিতা-পুত্ৰ গ্ৰন্থখনৰ বাবে অসমীয়া ভাষাত সাহিত্য অকাডেমি বঁটাৰে সন্মানিত হয়। ১৯৩২ চনত হোমেন বৰগোহাঞিৰ অসমৰ লখিমপুৰ জিলাৰ ঢকুৱাখনাত জন্ম হয়।

তথ্যৰ উৎস

লগতে চাওক

আত্ম দীপো ভৱ
কিতাপ পঢ়াৰ আনন্দ
অন্তহীন প্ৰেৰণা
মানুহ হোৱাৰ গৌৰৱ
মোৰ প্ৰিয় মানুহ ছক্ৰেটিছ
অন্তহীন প্ৰেৰণাৰ উৎস লুই পেষ্টিঅ’ৰ

বাহ্যিক সংযোগ

শ্ৰেণী:অসমীয়া গ্ৰন্থ
শ্ৰেণী:প্ৰবন্ধ গ্ৰন্থ
শ্ৰেণী:হোমেন বৰগোহাঞিৰ সাহিত্যৰাজি
শ্বেয়াৰচাট

শ্বেয়াৰচাট হৈছে ভাৰতীয় ছ'চিয়েল নেটৱৰ্কিং সেৱা প্লেটফৰ্ম, ই বাংগালুৰু ভিত্তিক মহল্লা টেকৰ মালিকানাধীন। এয়া অংকুশ সচদেৱ, ভানু প্ৰতাপ সিং আৰু ফৰিদ আহছানে প্ৰতিষ্ঠা কৰিছিল আৰু ২০১৫ চনৰ ৮ জানুৱাৰীত সংগঠিত হৈছিল। শ্বেয়াৰচাট এপটোৰ ১৫টা ভাৰতীয় ভাষাত ৩৫ কোটিতকৈ অধিক মাহেকীয়া সক্ৰিয় ব্যৱহাৰকাৰী আছে। বৰ্তমান কোম্পানীটোৰ মূল্য ৫ বিলিয়ন ডলাৰ।

এই এপটোৰ ভাষাসমূহ হ'ল:
অসমীয়া, বাংলা, ভোজপুৰী, গুজৰাটী, হাৰিয়াণৱী, হিন্দী, কন্নড়, মালয়ালম, মাৰাঠী, পঞ্জাবী, ৰাজস্থানী, তামিল, তেলুগু আৰু ইংৰাজী।

আৰু চাওক

ম'জ

বাহ্যিক সংযোগ

অফিচিয়েল ৱেবছাইট
ম'বাইল এপ্লিকেচন ডাউনলোড লিংক

তথ্যসূত্ৰ

শ্ৰেণী: ইণ্টাৰনেট
শ্ৰেণী:ম'বাইল এপ্লিকেচন
জুলী ২

জুলী ২ ২০১৭ চনৰ দীপক শিৱদাসানীৰ দ্বাৰা ৰচিত, পৰিচালিত আৰু সহ-প্ৰযোজিত এখন ভাৰতীয় হিন্দী ভাষাৰ এৰোটিক থ্ৰিলাৰ ছবি। প্ৰযোজনা কৰিছে বিজয় নায়াৰে। ছবিখনৰ শিৰোনাম চৰিত্ৰত ৰায় লক্ষ্মী অভিনয় কৰিছে আৰু এয়া তেওঁৰ হিন্দী চলচ্চিত্ৰত প্ৰথম অভিনয়। জুলী ২ শিৱদাসানীৰ পূৰ্বৰ ছবি জুলীৰ (২০০৪) ছিকুৱেল।

বিজু শ্বাহে ছবিখনৰ আৱহ সংগীত আৰু চাউণ্ডট্ৰেক ৰচনা কৰাৰ বিপৰীতে সমীৰ ৰেড্ডীয়ে চিত্ৰগ্ৰহণ চম্ভালিছে। ২০১৫ চনৰ ছেপ্টেম্বৰৰ পৰা মূল চিত্ৰগ্ৰহণ আৰম্ভ হয়। মুম্বাই, হায়দৰাবাদ আৰু ডুবাইত চিত্ৰগ্ৰহণ হৈছিল। ২০১৬ চনৰ ১৪ ফেব্ৰুৱাৰীত ভেলেণ্টাইন ডে’ৰ লগত সংগতি ৰাখি ছবিখনৰ ফাৰ্ষ্ট লুক পোষ্টাৰ মুকলি কৰা হয়।

জুলী ২ ছবিখন ২০১৭ চনৰ ২৪ নৱেম্বৰত মুক্তি পায়। ছবিখনে মাত্ৰ ২.২৫ কোটি টকা সংগ্ৰহ কৰিবলৈ সক্ষম হৈছিল আৰু ইয়াক বক্স অফিচত 'দুৰ্যোগ' বুলি অভিহিত কৰা হৈছিল।

তথ্য সংগ্ৰহ

বাহ্যিক সংযোগ

শ্ৰেণী:ভাৰতৰ নাৰী সম্পৰ্কীয় চলচ্চিত্ৰ
শ্ৰেণী:হিন্দী চলচ্চিত্ৰ
শ্ৰেণী:২০১৭ বৰ্ষৰ চলচ্চিত্ৰ
ৱিকিপিডিয়াৰ তালিকা

alt=Map of the most popular edition of Wikipedia by country|]] পাৰ্চী ৱিকিপিডিয়া আটাইতকৈ জনপ্ৰিয় (দাৰি ৱিকিপিডিয়া নাই)।
ৱিকিপিডিয়া হৈছে স্বেচ্ছাসেৱী সম্পাদকৰ এটা সম্প্ৰদায়ৰ দ্বাৰা সম্পাদিত আৰু পৰিচালিত এক বিনামূলীয়া বহুভাষিক মুক্ত উৎস ৱিকি ভিত্তিক অনলাইন বিশ্বকোষ, ২০০১ চনৰ ১৫ জানুৱাৰীত ইংৰাজী ভাষাৰ বিশ্বকোষ হিচাপে আৰম্ভ কৰা হৈছে। অতি সোনকালেই অন্য ভাষাৰো সংস্কৰণৰ সৃষ্টি হয়: জাৰ্মান আৰু কাটালান সংস্কৰণৰ সৃষ্টি হয় প্ৰায় ১৬ মাৰ্চত, ফৰাচী সংস্কৰণ ২৩ মাৰ্চত আৰু ছুইডিছ সংস্কৰণ ২৩ মে'ত সৃষ্টি কৰা হয়। ২০২৩ চনৰ নৱেম্বৰ মাহলৈকে ৱিকিপিডিয়াৰ প্ৰবন্ধসমূহ ৩৯৯টা সংস্কৰণত সৃষ্টি কৰা হৈছে, বৰ্তমান ৩২৬টা সংস্কৰণ সক্ৰিয় আৰু ১৩টা বন্ধ।

মেটা-ৱিকি ভাষা সমিতিয়ে নতুন ৱিকিমিডিয়া প্ৰকল্প সৃষ্টিৰ নীতি পৰিচালনা কৰে। যোগ্য হ'বলৈ, এটা ভাষাৰ এটা বৈধ ISO 639 ক'ড থাকিব লাগিব, "যথেষ্ট অনন্য", আৰু "যথেষ্ট সংখ্যক সাৱলীল ব্যৱহাৰকাৰী" হ'ব লাগিব।

ৱিকিপিডিয়াৰ তালিকা

ইংৰাজী
চেবুআন'
জাৰ্মান
ফৰাছী
চুইডীয়
ওলন্দাজ
ৰুছ
আৰবী
চীনা
মিচৰীয় আৰবী
ইটালীয়
জাপানী
ফাৰ্চী
প'লিছ
পৰ্তুগীজ
স্পেনীয়
ইউক্ৰেনীয়
ভিয়েটনামী
ৱাৰায়
আফ্ৰিকান্স
আলবেনীয়
আৰ্মেনীয়
এষ্ট’নিয়
আজাৰবাইজানী
বাস্ক
বেলাৰুচীয়
বাংলা
বুলগেৰীয়
মান
কেণ্টনি
কাটালান
ক্ৰ'ৱেচীয়
চেক
ডেনিছ
এস্পেৰান্তো
এষ্ট’নিয়
ফিনিছীয়
গেলিচিয়
জৰ্জিয়
গ্ৰীক
হিব্ৰু
হিন্দী
হাঙ্গেৰীয়
ইণ্ডোনেচীয়
কাজাখ
কোৰীয়
লেডিন
লেটিন
লাত্ভীয়
মেচিডনীয়
নৰৱেজীয়
নৰৱেজীয় (নিনৰ্স্ক)
ৰোমানীয়
চাৰ্বীয়
চাৰ্ব'-ক্ৰ'ৱেচীয়
সৰল ইংৰাজী
স্লোভাক
শ্ল’ভেনিয়
মিন নান
তামিল
তাতাৰ
তেলুগু
থাই
তুৰ্কি
উৰ্দু
ৱিজবেক
ৱেল্‌ছ
আলেমান্নিস্কি
এৰাগনি
অসমীয়া
আস্তুৰিয়
বালি ভাষা
বেলাৰুচীয়
বসনীয়
ব্ৰেটন
চুভাষ
ক্ৰিমিয় তাতাৰ
আইৰিচ
জাভানী
কন্নড়
কুৰ্দিচ
মৈথিলী
মালায়ালম
মাৰাঠী
নেপালী
অচেটীয়
ওড়িয়া
অকচিটা
পঞ্জাবী
চামগিচীয়
সংস্কৃত
চাঁওতালি
স্কটীয়
স্কটীয় গাৰ্লিক
চাইলেচীয়
সিন্ধি
স্বাহিলি
তাগালগ
ভোলাপুক
যিদ্দি
জুলু
বামবাৰা
ভোজপুৰী
ডাচ নিম্ন চেক্সন
এক্সট্ৰেমাদুৰান
কোঙ্কণী
গুৱাৰাণী
কাশ্মিৰী
উত্তৰাঞ্চলীয় সামি
ৰিপুয়াৰীয়
তুলু
ৱায়ূ
ৱিলফ
নিঅ'-আৰামাইক
ব্ৰেটন
বসনীয়
বিষ্ণুপ্ৰিয়া মণিপুৰী
চামগিচীয়
চিচিলিয়
চাইলেচীয়
চেচেন
ক্ৰিমিয় তাতাৰ
শাস্ত্ৰীয় চীনা
ইডো
আইচলেণ্ডীয়
জামাইকান ক্ৰিৱ'লি
ক্ৰি
খোচা
লিথুৱানীয়
মালয়
মঙ্গোলিয়
মেইতেই (মণিপুৰী)
মিনাংকাবাউ
নেপাল ভাষা (নেৱাৰী)
পস্ত'
চুদানী
ভেণ্ডা
পশ্চিম ফ্ৰিজিয়
ৱিঘুৰ
ৱিত্তৰাঞ্চলীয় সামি
য়ৰুবা
গুজৰাটী
পালি
অংগিকা
অৱধী
ডোটেলী‌
ফিজি হিন্দী

ভাৰতৰ বিভিন্ন ভাষাৰ ৱিকিপিডিয়া

ভাৰতৰ বিভিন্ন ভাষাৰ ৱিকিপিডিয়াৰ মুখ্য পৃষ্ঠাৰ পোনপটীয়া লিংক:
• অসমীয়া • বাংলা • বিষ্ণুপ্ৰিয়া মণিপুৰী • ওড়িয়া • সংস্কৃত • হিন্দী • মৈথিলী • ভোজপুৰী • নেপালী • অংগিকা • অৱধী • ডটেলী • মাৰাঠী • পালি • গুজৰাটী • পঞ্জাবী • পশ্চিম পঞ্জাবী • উৰ্দু • কাশ্মিৰী • সিন্ধী • তামিল • তেলুগু • কন্নড় • মালয়ালম • তুলু • মণিপুৰী • চাওঁতালি • কোংকণী • নেৱাৰী • ফিজি হিন্দী • ছিলেটী

ভাৰত, নেপাল, বাংলাদেশৰ বিভিন্ন ভাষাৰ ৱিকিমিডিয়াসমূহৰ তালিকা

কামতাপুৰী - কামতাপুৰ়ী  •
ৰাজবংশী (নেপাল) - राजबंशी
বড়ো - बर'
মিজো - Mizo
চাঁটগাঁইয়া - চাঁটগাঁইয়া
মগহী - मगही
মাৰোৱাৰী - मारवाड़ी
ৰাজস্থানী - राजस्थानी  
শেষী পাঙ - शेषी पाङ
কচ্ছী - કચ્છી

তথ্যসূত্ৰ

শ্ৰেণী:ৱিকিপিডিয়া
শ্ৰেণী:ৱিকিপিডিয়াসমূহ
শ্ৰেণী:ভাষা
শ্ৰেণী:লিপি
শ্ৰেণী:ৱেবছাইট
শ্ৰেণী:তালিকাসমূহ
থৌবাল জিলা

থৌবাল জিলা (Thoubal district, Pron:/ˈθɑʊbɑːl orˈθɑʊbəl/) উত্তৰ-পূব ভাৰতৰ মণিপুৰ ৰাজ্যৰ এখন অন্যতম জিলা। এই জিলাৰ উত্তৰে সেনাপতি জিলা, পূবে উখৰুল আৰু চান্দেল জিলা, দক্ষিণে চুড়াচান্দপুৰ আৰু বিষ্ণুপুৰ জিলা আৰু পশ্চিমে পূব ইম্ফল আৰু পশ্চিম ইম্ফল জিলা অৱস্থিত। থৌবাল জিলাৰ মুঠ মাটিকালি ৫১৪ বৰ্গ কিলোমিটাৰ আৰু ২০১১ চনৰ লোকপিয়ল অনুসৰি জনসংখ্যা ৪,২০,৫১৭ জন। জিলাখনৰ সদৰ ঠাই থৌবাল টাউন। এই জিলাৰ উল্লেখযোগ্য ঠাই হৈছে খঞ্জম (Khongjom), য’ত ১৮৯১ চনৰ এপ্ৰিল মাহত ব্ৰিটিছৰ সৈতে মণিপুৰৰ স্বাধীনতাৰ বাবে অন্তিম যুদ্ধখন সংঘটিত হৈছিল।

ইতিহাস

১৯৮৩ চনত পূৰ্বৰ মণিপুৰ কেন্দ্ৰীয় জিলাৰ থৌবাল মহকুমাক পৃথক কৰি স্বকীয় জিলা হিচাপে স্বীকৃতি দিয়া হয়। তেতিয়া এই জিলা তিনিটা মহকুমাৰে গঠিত হৈছিল: থৌবাল (Thoubal), লিলং (Lilong) আৰু কাকচিং (Kakching)।

ভৌগোলিক অৱস্থান

থৌবাল জিলাখনে মণিপুৰ উপত্যকাৰ পূবৰ প্ৰায় অৰ্ধাংশ জুৰি আছে। জিলাখনৰ সীমা ত্ৰিভুজাকাৰ। এই জিলা ২৩° ৪৫' – ২৪° ৪৫' উত্তৰ অক্ষাংশ আৰু ৯৩° ৪৫' – ৯৪° ১৫' পূব দ্ৰাঘিমাংশত অৱস্থিত। থৌবাল জিলাৰ সাগৰ পৃষ্ঠৰ পৰা গড় উচ্চতা ৭৯০ মিটাৰ।

থৌবাল জিলাৰ দক্ষিণ-পশ্চিম অংশত মণিপুৰৰ বিখ্যাত লকটক হ্ৰদ অৱস্থিত। এই অঞ্চলত থকা অন্যান্য হ্ৰদবোৰ হৈছে খাৰুং (Kharung), ইক’প (Ikop), পুমলেন (Pumlen), লৌছি (Lousi) আৰু গাংগু (Ngangou)।

অৰ্থনীতি

কৃষি থৌবাল জিলাৰ মূল আৰ্থিক অৱলম্বন। জিলাখনৰ মুঠ জনসংখ্যাৰ প্ৰায় ৭০% লোক কৃষিৰ লগত জড়িত। এই জিলাৰ উপত্যকা সাৰুৱা আৰু জলসিঞ্চনৰ বাবে উপযোগী। জিলাখনত উৎপাদিত মূল শস্য হৈছে ধান। ইয়াত উৎপাদিত অন্যান্য শস্যবোৰ হৈছে কুঁহিয়াৰ, গোমধান, মাহ, আলু, জলকীয়া ইত্যাদি। থৌবাল জিলাত মণিপুৰৰ ভিতৰতে সৰ্বাধিক কুঁহিয়াৰ উৎপাদন হয়।

জনসংখ্যা

২০১১ চনৰ লোকপিয়ল অনুসৰি থৌবাল জিলাৰ মুঠ জনসংখ্যা ৪,২০,৫১৭ জন। জনসংখ্যাৰ ফালৰ পৰা ভাৰতৰ মুঠ ৬৪০খন জিলাৰ ভিতৰত এই জিলাৰ স্থান ৫৫৫। জিলাখনৰ জনবসতিৰ ঘনত্ব প্ৰতি বৰ্গ কিলোমিটাৰত ৮১৮ জন। ২০০১-২০১১ দশকত এই জিলাৰ জনসংখ্যা বৃদ্ধিৰ হাৰ আছিল ১৫.৪৮%। থৌবাল জিলাৰ প্ৰতি ১০০০ জন পুৰুষৰ বিপৰীতে মহিলাৰ সংখ্যা ১০০৬ গৰাকী আৰু সাক্ষৰতাৰ হাৰ ৭৬.৬৬%। .

যাতায়ত

থৌবাল জিলাৰ যাতায়ত ব্যৱস্থা যথেষ্ট কাৰ্যকৰী। প্ৰায়বোৰ নগৰ আৰু গাওঁ জিলাখনৰ সদৰঠাইৰ সৈতে সংযুক্ত। প্ৰথম এছিয় ৰাষ্ট্ৰীয় ঘাইপথ (AH-1) জিলাখনৰ মাজেদি পাৰ হৈ হৈছে।

শিক্ষা

থৌবাল আৰু কাকচিং জিলাখনৰ শিক্ষাৰ মূল কেন্দ্ৰ। জিলাখনত অৱস্থিত উচ্চশিক্ষাৰ প্ৰতিষ্ঠানসমূহৰ ভিতৰত উল্লেখযোগ্য হৈছে থৌবাল মহাবিদ্যালয়, খা-মণিপুৰ মহাবিদ্যালয় ইত্যাদি। থৌবাল জিলা চিকিৎসালয়ত এখন নাৰ্ছিং মহাবিদ্যালয়ৰো নিৰ্মাণ হৈ আছে। অন্যান্য বিদ্যালয়সমূহ হছে জৱাহৰ নবোদয় বিদ্যালয়, পদ্ম ৰত্ন বিদ্যালয়, এভআৰগ্ৰীণ ফ্লাৱাৰ ইংলিছ স্কুল ইত্যাদি।

প্ৰশাসন

থৌবাল জিলাৰ মহকুমা দুটা:
থৌবাল
লিলং ( Lilong)

শেহতীয়াকৈ কাকচিং মহকুমাক এই জিলাৰ পৰা পৃথক কৰি পূৰ্ণাংগ জিলাৰ মৰ্যদ্যা দিয়া হয়।

তথ্যসূত্ৰ

বাহ্যিক সংযোগ

শ্ৰেণী:মণিপুৰৰ জিলা
লেবাননৰ নাৰী

লেবাননত মহিলাৰ ভূমিকা বিগত সময়ত বিকশিত হৈছে। আৰব অঞ্চলত লেবানন সক্ৰিয় নাৰীবাদী আন্দোলনৰ বাবে পৰিচিত।ব্যক্তিগত মৰ্যাদা আইনত সন্নিৱিষ্ট হৈ থকা আইনী আৰু আৰ্থ-ৰাজনৈতিক বৈষম্য দূৰ কৰাটো তেওঁলোকৰ প্ৰধান লক্ষ্য হিচাপে প্ৰায়েই নিৰ্ণীত হয়।১৭ অক্টোবৰ বিপ্লৱত বিশেষকৈ মহিলাসকলে লেবাননৰ সাম্প্ৰদায়িক ব্যৱস্থাৰ সংস্কাৰৰ আহ্বান জনায়; যাতে নাগৰিকত্ব, উত্তৰাধিকাৰ আৰু ঘৰুৱা হিংসাৰ বিৰুদ্ধে সুৰক্ষাৰ ক্ষেত্ৰত সম অধিকাৰ লাভ কৰিব পৰা যায়।

১৯৫৩ চনৰ ৮ ফেব্ৰুৱাৰীত লেবাননৰ মহিলাসকলে ভোটাধিকাৰ লাভ কৰে। সেই সময়ৰ পৰাই লেবাননৰ মহিলাসকলে বহনক্ষম সৱলীকৰণৰ দিশত যথেষ্ট অগ্ৰগতি দেখুৱাবলৈ সক্ষম হৈছিল।১৯৯৭ চনত লেবাননে মহিলাৰ বিৰুদ্ধে সকলো ধৰণৰ বৈষম্য দূৰীকৰণৰ সন্ধি (Convention on the Elimination of All Forms of Discrimination Against Women, CEDAW)ত যোগদান কৰে। ১৯৯৮ চনত লেবাননে লেবানন মহিলাৰ বাবে ৰাষ্ট্ৰীয় আয়োগ (NCLW,National Commission for Lebanese Women) গঠন কৰে। ট্ৰেন্স মহিলা, মহিলা যৌনকৰ্মী, শৰণাৰ্থী আৰু আশ্ৰয়প্ৰাৰ্থীসকলে লেবাননৰ ডিটেনচন চেণ্টাৰত ধৰ্ষণকে ধৰি ব্যৱস্থাগত হিংসা সহ্য কৰিছে। কাফালা ব্যৱস্থাৰ অধীনত মহিলা প্ৰব্ৰজিত শ্ৰমিকসকলে, তেওঁলোকক সুৰক্ষা দিবলৈ কোনো শ্ৰম আইন নথকা, বিশেষকৈ কভিড-১৯ৰ সংক্ৰমণৰ পিছত, ২০১৯ চনৰ আগষ্ট মাহৰ পৰা আৰম্ভ হোৱা অৰ্থনৈতিক সংকট আৰু ২০২০ চনৰ আগষ্ট মাহত বেইৰুট বন্দৰ বিস্ফোৰণৰ পিছত নিয়োগকৰ্তাৰ নিৰ্যাতন আৰু গাফিলতিৰ সন্মুখীন হৈছে। এম্নেষ্টী ইণ্টাৰনেশ্যনেলৰ মতে লেবানন চৰকাৰে মহিলাৰ নাগৰিক, সামাজিক আৰু অৰ্থনৈতিক অধিকাৰৰ সম্পৰ্কীয় মূল বিষয়সমূহৰ সমাধানৰ বাবে আন্তঃৰাষ্ট্ৰীয় হেঁচাত নতশিৰ হ'ব লাগে, বিশেষকৈ ২০১৫ চনত ইয়াৰ শেষ পৰ্যালোচনাৰ পিছত মাত্ৰ কম মাত্ৰাতহে উন্নতি হৈছে।আনকি কিছুমান মানুহে বিবাহৰ পূৰ্বে যৌন সম্পৰ্ক থকাৰ অভিযোগত ভনীয়েক বা কন্যাক হত্যা কৰিবলৈও কুণ্ঠাবোধ নকৰে৷ ইয়াক "সন্মান অপৰাধ" (honor crime) বুলি অভিহিত কৰা হৈছে।

লেবাননত এই পৰিস্থিতিত প্ৰথমাৱস্থাত পিতৃ-মাতৃয়ে পুৰুষজনক নিজৰ ছোৱালীৰ সৈতে বিয়া কৰাই দিবলৈ চেষ্টা কৰে। দ্বিতীয় প্ৰয়াসত মহিলাসকলক গৰ্ভপাত কৰিবলৈ পতিয়ন নিওৱা হয়।

তথ্যসূত্ৰ

শ্ৰেণী:দেশভেদে নাৰী